สวัสดีค่ะ คือหนูมีเพสสัมพันธุ์กับแฟนครั้งแรกหลังจากประจำเดือนหมด 1 วัน (ไม่มั่นใจว่าหมดรึยัง แต่มีเลือดที่ผ้าอนามัยเล็กน้อย แต่เลือดหยุดไหลแล้ว) ประจำเดือนมาวันที่ 16-18 ใน 2 วันแรกมามาก และมีเพศสัมพันธุ์วันที่ 19,20,22 วันที่ 19 ไม่ได้ใส่ถุงยางและมีเลือดออกในขณะมีเพศสัมพันธุ์ และหลังจากนั้นมีเลือดสีจางๆไหลออกมา หนูเลยกินยาคุมฉุกเฉินหลังจากนั้นประมาณ 13 ชม. วันที่ 20 ใส่ถุงยาง และมีเลือดออกหลังจากมีเพศสัมพันธุ์เลือดสีจางๆ ในวันที่ 22 สอดใส่เข้าไปแค่ปลายๆค่ะ แต่ไม่ได้ใส่ถุงยาง หลังจากนั้นประมาณ 5-6 ชั่วโมงมีเลือดสีจางๆไหลออกและไหลตลอด จนสีเข้มขึ้นจนต้องใส้ผ้าอนามัย และมีอาการปวดท้องเล็กน้อยเหมือนตอนเป็นประจำเดือน แบบนี้มีโอกาสตั้งครรภ์มั้ยค้ะ
สวัสดีค่ะ หากประจำเดือนเริ่มมาในวันที่ 16 เม.ย.- การมีเพศสัมพันธ์ในวันที่ 19 เม.ย. เท่ากับมีเพศสัมพันธ์ในวันที่ 4 ของการมีประจำเดือน ถือว่ายังอยู่ในระยะปลอดภัยโอกาสที่จะตั้งครรภ์นั้นถือว่าน้อย และหากได้ทานยาคุมฉุกเฉินเข้าไปด้วยหลังมีเพศสัมพันธ์ไป 13 ชั่วโมงดังกล่าว ยาคุมฉุกเฉินจะช่วยป้องกันการตั้งครรภ์ได้ประมาณ 85% โดยรวมแล้วโอกาสในการตั้งครรภ์ถือว่าน้อยอย่างยิ่ง- การมีเพศสัมพันธ์ในวันที่ 20 เม.ย. เท่ากับมีเพศสัมพันธ์ในวันที่ 5 ของการมีประจำเดือน ก็ยังถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยเช่นกัน อีกทั้งหากได้ใช้ถุงยางอนามัย หากใช้อย่างถูกต้อง จะช่วยป้องกันการตั้งครรภ์ได้ประมาณ 98%- การมีเพศสัมพันธ์ในวันที่ 22 เม.ย. เท่ากับมีเพศสัมพันธ์ในวันที่ 7 ของการมีประจำเดือน ก็ยังถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยเช่นกันสำหรับเลือดที่ออกหลังจากมีเพศสัมพันธ์นั้น หากเพิ่งมีเพศสัมพันธ์เป็นครั้งแรก เลือดที่ออกอาจเกิดจากการฉีกขาดของเยื่อพรหมจรรย์ได้ หรืออาจเป็นเลือดประจำเดือนที่ยังไหลออกไม่หมด หรือเป็นเลือดที่เป็นผลข้างเคียงของยาคุมฉุกเฉินก็ได้ค่ะแนะนำให้สังเกตเลือดที่ออกไปก่อน หากค่อยๆ มีปริมาณลดลง และออกต่อหลังจากนี้ไม่เกิน 3 วัน ก็ไม่จำเป็นต้องทำอะไรค่ะ